

**FORELDREMØTE I BHG.TJENSVOLL TORSDAG 13 MARS**

**Hilde i FAU Tjensås ønsket alle velkommen.**

**Bente styrer, Nina assisterende styrer, Kirsten ped. leder Ullandhaug, Marthe ped. leder Jernaldergården og Kristin ped. leder Møllebukta hadde en innledning:**

**ORD FOR KVELDEN:
Pål Roland sier at nøkkelen til at barn skal ha *gode forutsetninger for å klare seg best mulig i livet*, er å ha varme og tydelige voksne rundt seg enten det er hjemme eller i barnehagen.**

**INFO:**

**Alle pedagogene har gått på veilederutdanning hos Pål Roland i høst og vår.**

**Vi har jobbet med implementering (som betyr endringsarbeid) hele dette barnehageåret, og vi vil jobbe videre med dette i flere år. Måten vi implementerer endringsarbeidet på er viktig for å få til en varig endring i arbeidet vårt både personalet i mellom og med barn & foreldre i barnehagen. Vi har jobbet med endringsarbeidet på planleggingsdager/personalmøter/avdelingsmøter og kompetansehevingsmøter. Personalet har jobbet med å sette teorien vi har lært i endringsarbeidet hos Pål Roland, sammen med konkrete eksempler fra hverdagen vår med barna. Pål Roland har vært med og utarbeidet materiellet til «Være sammen» og er vår veileder.**

**Å være en autoritativ voksen betyr:**

* **At du bygger relasjoner til barnet ditt med kjærlighet og omsorg samtidig som du**
* **Er en tydelig voksen som setter grenser og krav.**

**Relasjonsbygging gjør du ved og:**

* **Småprate, vise interesse for barnet, vise at du bryr deg, gir trøst og kos**
* **Delta i lek og aktiviteter**
* **Prøv å forstå hva barnet forteller**

**Å være en tydelig voksen som setter grenser og krav gjør du ved og:**

* **Lære barna grenser ved å forklare og sette ord på**
* **Stoppe negativ adferd på en rolig måte og forklare følelser til involverte og gi barnet alternativ til løsninger**
* **Lære normer og verdier ved å gjenta forklaringene**
* **Forutsigbarhet og gode rutiner gjennomføres**
* **Økende medbestemmelse for barnet**
* **Velg dine kamper**

**MÅLET VÅRT ER: å få til en varig endring av et bedre samspill mellom voksne (personal & foreldre) og barn. Hvor de voksne har ansvaret.**

**Personalet hadde noen korte presentasjoner av arbeidet. Deretter fordelte vi oss på småbord. Målet var at foreldrene i løpet av kvelden skulle få reflektere over sin egen foreldrerolle og ta med hjem noen gode tips og ideer til foreldrerollen sin.**

**Dette er oppgavene foreldrene diskuterte og reflekterte rundt i små grupper:**

**HVORDAN SETTER EN AUTORITATIV (VARM OG SAMTIDIG TYDELIG) FORELDER GRENSER?**

**NÅR DU OPPLEVER DET ER VANSKELIG Å SETTE GRENSER VED FOR EKSEMPEL LEGGING/I BUTIKKEN/VED MÅLTID/VED RYDDING OG LIGNENDE?**

**HVORDAN KAN EN AUTORITATIV (VARM OG SAMTIDIG TYDELIG) FORELDER BYGGE GODE RELASJONER TIL SITT BARN?**

**FOR EKSEMPEL OM MORGENEN, ETTERMIDDAGEN & KVELDEN? HVORDAN BRUKES DENNE TIDEN?**

**HVORDAN KAN EN AUTORITATIV (VARM OG SAMTIDIG TYDELIG) FORELDER SETTE OMSORGSFULLE KRAV TIL SIN 1 ÅRING ELLER 2/3/4/5 & 6 ÅRING?**

**FOR EKSEMPEL I PÅKLEDNING/MÅLTID/LEK/RYDDING/**

**LEGGERUTINER?**

**HVORDAN KAN EN AUTORITATIV (VARM OG SAMTIDIG TYDELIG) FORELDER TAKLE SITT UTAGERENDE (NÅR DET BLIR SINT OG SLÅR SEG VRANGT – OG VI KJENNER VI BLIR FLAUE AV BARNET VÅRT:) BARN?**

**Vi har laget en link til «Være sammen» hjemmesiden på vår egen hjemmeside der vi oppfordrer dere å gå inn og lese!**

**Det er mulig å kjøpe foreldreesken gjennom FAU som kan ta imot bestilling og kjøpe inn felles.**

**Vi gleder oss til et fortsatt godt samarbeid med dere dette spennende året som kommer☺**

